CELEX: 62021CN0484
Language: mt
Date: 2021-08-06 00:00:00
Title: Kawża C-484/21: Talba għal deċiżjoni preliminari mressqa mill-Juzgado de Primera Instancia n° 20 de Barcelona (Spanja) fis-6 ta’ Awwissu 2021 – F C C u M A B vs Caixabank S.A., li kienet Bankia S.A.

30.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/17
            
         
      Talba għal deċiżjoni preliminari mressqa mill-Juzgado de Primera Instancia no 20 de Barcelona (Spanja) fis-6 ta’ Awwissu 2021 – F C C u M A B vs Caixabank S.A., li kienet Bankia S.A.
      (Kawża C-484/21)
      (2022/C 213/21)
      Lingwa tal-kawża: l-Ispanjol
      
         Qorti tar-rinviju
      
      Juzgado de Primera Instancia no 20 de Barcelona
      
         Partijiet fil-kawża prinċipali
      
      
         Rikorrenti: F C C u M A B
      
         Konvenut: Caixabank S.A., li kienet Bankia S.A.
      
         Domandi preliminari
      
      
                  1)
               
               
                  Huwa kompatibbli mal-Artikolu 38 [tal-Karta tad-Drittijiet Fundamentali tal-Unjoni Ewropea], mal-prinċipju ta’ effettività tad-dritt tal-Unjoni u mal-Artikoli 6(1) u 7(1) tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur (1) li l-perijodu ta’ preskrizzjoni għal-rikors għal danni ekonomiċi li jirriżultaw minn klawżola inġusta, bħal klawżola tal-ispejjeż, jibda jiddekorri qabel il-mument meta l-imsemmija klawżola ġiet iddikjarata nulla minħabba li hija inġusta?
               
            
                  2)
               
               
                  Huwa kompatibbli mal-Artikolu 38 [tal-Karta tad-Drittijiet Fundamentali tal-Unjoni Ewropea], mal-prinċipju ta’ effettività tad-dritt tal-Unjoni u mal-Artikoli 6(1) u 7(1) tad-Direttiva 93/2013/KEE li tiġi stabbilita bħala bidu tal-perijodu ta’ preskrizzjoni ta’ klawżola inġusta d-data meta qorti b’awtorità li toħloq ġurisprudenza, bħall-Qorti Suprema, tindika li klawżola partikolari hija inġusta, indipendentement minn jekk il-konsumatur partikolari jkunx jaf jew le bil-kontenut ta’ din is-sentenza?
               
            
                  3)
               
               
                  Huwa kompatibbli mal-Artikolu 38 [tal-Karta tad-Drittijiet Fundamentali tal-Unjoni Ewropea], mal-prinċipju ta’ effettività tad-dritt tal-Unjoni u mal-Artikoli 6(1) u 7(1) tad-Direttiva 93/2013/KEE li jiġi stabbilit, f’kuntratt għal żmien twil, li t-terminu ta’ preskrizzjoni ta’ azzjoni għall-ispejjeż imħallsa għall-ħolqien ta’ self jibda jiddekorri mill-mument meta jsir il-ħlas, inkwantu l-klawżola inġusta eżawriet l-effetti tagħha f’dan il-mument u ma hemmx riskju li l-klawżola terġa’ ssir applikabbli?
               
            
         (1)  ĠU Edizzjoni Speċjali bil-Malti: Kapitolu 15, Vol. 2, p. 288.